CELEX: 32015D2191
Language: da
Date: 2015-11-10 00:00:00
Title: Rådets afgørelse (EU) 2015/2191 af 10. november 2015 om undertegnelse på Den Europæiske Unions vegne og midlertidig anvendelse af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

1.12.2015   
            
            
               DA
            
            
               Den Europæiske Unions Tidende
            
            
               L 315/1
            
         RÅDETS AFGØRELSE (EU) 2015/2191
   af 10. november 2015
   om undertegnelse på Den Europæiske Unions vegne og midlertidig anvendelse af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 30. november 2006 vedtog Rådet forordning (EF) nr. 1801/2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (1) (herefter »partnerskabsaftalen«).
            
         
               (2)
            
            
               Den seneste protokol om fastsættelse af de fiskerimuligheder og den finansielle modydelse, der er omhandlet i partnerskabsaftalen, udløb den 16. december 2014.
            
         
               (3)
            
            
               Den 10. juli 2015 paraferede Unionen og Den Islamiske Republik Mauretanien en ny protokol (2) til partnerskabsaftalen (herefter »protokollen«). Protokollen giver Unionens fartøjer mulighed for at fiske i de fiskerizoner, der henhører under Den Islamiske Republik Mauretaniens højhedsområde eller jurisdiktion.
            
         
               (4)
            
            
               For at sikre, at Unionens fartøjer kan genoptage fiskeriet hurtigst muligt og i overensstemmelse med dens artikel 14 bør protokollen anvendes midlertidigt fra datoen for undertegnelsen.
            
         
               (5)
            
            
               Protokollen bør undertegnes og anvendes midlertidigt, indtil procedurerne for den indgåelse er afsluttet —
            
         VEDTAGET DENNE AFGØRELSE:
   Artikel 1
   Der gives hermed bemyndigelse til undertegnelse på Unionens vegne af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, med forbehold af indgåelse af nævnte protokol.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til på Unionens vegne at undertegne protokollen.
   Artikel 3
   Protokollen anvendes midlertidigt, jf. protokollens artikel 14, fra datoen for undertegnelsen indtil de nødvendige procedurer for dens indgåelse er afsluttet.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 10. november 2015.
      
         
            På Rådets vegne
         
         P. GRAMEGNA
         
            Formand
         
      
   
   
      (1)  Rådets forordning (EF) nr. 1801/2006 af 30. november 2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (EUT L 343 af 8.12.2006, s. 1).
   
      (2)  Protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (se side 3 i denne EUT).